Σία Αναγνωστοπούλου

Η Σία (Αθανασία) Αναγνωστοπούλου (γενν. 22 Μαρτίου 1959) είναι Ελληνίδα ιστορικός και πολιτικός, εν ενεργεία βουλεύτρια Αχαΐας με την Νέα Αριστερά. Είναι αναπληρώτρια καθηγήτρια στο Πάντειο Πανεπιστήμιο, ενώ υπήρξε επισκέπτρια καθηγήτρια στο Πανεπιστήμιο της Νέας Υόρκης, το Πανεπιστήμιο Κύπρου και την Ανώτατη Σχολή Κοινωνικών Επιστημών της Γαλλίας.

 Βιογραφία 
Η Σία Αναγνωστόπουλου γεννήθηκε στην Πάτρα και είναι παντρεμένη με τον επιστήμονα Παναγιώτη Γιαννακόπουλο. Είναι πτυχιούχος της Φιλοσοφικής Σχολής Αθηνών και πτυχιούχος του Τμήματος Τουρκικών Σπουδών του Εθνικού Ινστιτούτου Ανατολικών Γλωσσών της Γαλλίας. Έχει κάνει μεταπτυχιακές σπουδές στη Σορβόννη Paris-I και κατέχει διδακτορικό στο τομέα της Ιστορίας από την Ecole des Hautes Etudes en Sciences Sociales (EHESS) στο Παρίσι.Διατέλεσε καθηγήτρια στο Τμήμα Τούρκικων και Μεσανατολικών Σπουδών του Πανεπιστημίου Κύπρου για 9 χρόνια (1995-2004) και από το 2004 και μετά  διδάσκει στο Πάντειο Πανεπιστήμιο. Ως επισκέπτρια καθηγήτρια έχει διδάξει σε πανεπιστήμια στην Αμερική και στην Ευρώπη. Είναι μέλος της Πανευρωπαϊκής Επιτροπής της Ακαδημίας για την Ευρωπαϊκή Ιστορία που έχει συγκροτηθεί στο Παρίσι από το Transform! Europe. Επιπλέον είναι μέλος του διοικητικού συμβουλίου της «Αυγής», του Ινστιτούτου Ν. Πουλαντζάς, των Αρχείων Σύγχρονης Κοινωνικής Ιστορίας , και του ραδιοφώνου «στο Κόκκινο».Τέλος είναι αρθρογράφος στις εφημερίδες «Αυγή» και «Εποχή». Γνωρίζει τρεις γλώσσες: αγγλικά, γαλλικά και τουρκικά.

 Πολιτική σταδιοδρομία 
Υπήρξε μέλος της Κεντρικής Επιτροπής και της Πολιτικής Γραμματείας του ΣΥΡΙΖΑ καθώς και Αναπληρώτρια Τομεάρχης Εξωτερικών για τα Ευρωπαϊκά Θέματα.Εξελέγη βουλευτής Αχαΐας με τον ΣΥΡΙΖΑ τον Ιανουάριο και τον Σεπτέμβριο του 2015, καθώς και τον Ιούλιο του 2019. Διατέλεσε αναπληρώτρια υπουργός Παιδείας, Έρευνας και Θρησκευμάτων για την περίοδο 23 Σεπτεμβρίου 2015 - 5 Νοεμβρίου 2016 και αναπληρώτρια υπουργός Ευρωπαϊκών Υποθέσεων Ελλάδας από τις 15 Φεβρουαρίου 2019 μέχρι τις 9 Ιουλίου 2019.

 Κριτική 
Το 2015, ως αναπληρώτρια υπουργός Παιδείας, Έρευνας και Θρησκευμάτων, η Αναγνωστοπούλου επικρίθηκε από τον Αρχιεπίσκοπο Ιερώνυμο με αφορμή δήλωσή της που αφορούσε τη διευκόλυνση της απαλλακτικής διαδικασίας των μαθητών από το μάθημα των θρησκευτικών.

 Συγγραφικό Έργο 
Μικρά Ασία 9ος αιώνας - 1919, Πεδίο, 2013
Κυπριακή Δημοκρατία 50 χρόνια, Εκδόσεις Παπαζήση, 2010 
Η μικρασιατική καταστροφή 1922, Alter - Ego ΜΜΕ Α.Ε. , 2010
La société Grecque sous la domination Ottomane, Ηρόδοτος, 2010
Η Ελληνική Επανάσταση του 1821, Κέδρος, 2009
Οριενταλισμός στα όρια, Κριτική, 2008
Στην τροχιά του Φίλιππου Ηλιού, Μουσείο Μπενάκης, 2008
Τουρκικός εκσυγχρονισμός, Βιβλιόραμα, 2004
Ιστοριογραφία της νεότερης και σύγχρονης Ελλάδας 1933-2002, Εθνικό Ίδρυμα Ερευνών (Ε.Ι.Ε.). Ινστιτούτο Νεοελληνικών Ερευνών, 2004
Ισλάμ και Ευρώπη, Ο Πολίτης, 2002
Ο Χαρίλαος Τρικούπης και η εποχή του, Εκδόσεις Παπαζήση, 2000
Μικρά Ασία 19ος αι.-1919 οι ελληνορθόδοξες κοινότητες, Ελληνικά Γράμματα, 1998

 Μεταφράσεις 
 Η ελληνική σκέψη, Ελληνικά Γράμματα, 1996
 Η λογική μέσα στην ιστορία, Ελληνικά Γράμματα, 1995
 Κοινωνικά Μαθηματικά, Ελληνικά Γράμματα, 1995
 Για έναν άλλο μεσαίωνα, Ελληνικά Γράμματα, 1994

Επιμέλεια
 Ο τούρκικος συντηρητισμός και η ιδέα της Ευρώπης, Ινστιτούτο Νίκος Πουλαντζάς, 2005

Παραπομπές

 Εξωτερικοί σύνδεσμοι 
 Πάντειο Πανεπιστήμιο
 Προφίλ στον ιστότοπο της Βουλής

Κατηγορία:Έλληνες αναπληρωτές υπουργοί Παιδείας, Έρευνας και Θρησκευμάτων
Κατηγορία:Βουλευτές Αχαΐας
Κατηγορία:Έλληνες τουρκολόγοι
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες πανεπιστημιακοί του 21ου αιώνα
Κατηγορία:Έλληνες αναπληρωτές υπουργοί Εξωτερικών
Κατηγορία:Καθηγητές Παντείου Πανεπιστημίου
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Απόφοιτοι της Φιλοσοφικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες πολιτικοί του 21ου αιώνα